stanford-oval/wikipedia huggingface dataset:
Piotr Kusiewicz

Piotr Kusiewicz (s. 30. kesäkuuta 1953 Gdańsk) on puolalainen laulaja (tenori), pianisti ja musiikkipedagogi.
Kusiewicz opiskeli Gdańskin musiikkiakatemiassa pianonsoittoa Zbigniew Śliwińskin johdolla ja valmistui vuonna 1977. Lauluopinnoistaan Jerzy Szymańskin johdolla hän valmistui vuonna 1980. Vuonna 1978 Kusiewicz sai ensipalkinnon ja kaksi erikoismainintaa 13. kansainvälisessä Antonín Dvořák -laulukilpailussa Karlovy Varyssa. Kusiewicz on luonut kansainvälisen uran konsertti- ja oopperalaulajana. Kapellimestareita, joiden kanssa hän on tehnyt yhteistyötä, ovat olleet muiden muassa Leonard Bernstein, Charles Dutoit, Daniele Gatti, Adrian Leaper, Kazimierz Kord, Antoni Wit, Jacek Kaspszyk, Krzysztof Penderecki, Jerzy Katlewicz, Tomasz Bugaj ja Stefan Stuligrosz. Kusiewicz on tehnyt yhteistyötä myös vanhaan musiikkiin erikoistuneiden kokoonpanojen kanssa.
Kusiewiczin barokkiohjelmistoon kuuluu oratorioita sekä Claudio Monteverdin ja Georg Friedrich Händelin oopperoita. Hänen ohjelmistonsa ulottuu nykymusiikkiin, ja säveltäjät ovat usein antaneet teoksiaan hänen kantaesitettävikseen. Säveltäjiä, joiden modernia musiikkia Kusiewicz on tulkinnut, ovat olleet muiden muassa Witold Lutosławski, Krzysztof Penderecki, Krzysztof Baculewski, Wojciech Kilar, Juliusz Łuciuk, Edward Pałłasz, Krzysztof Szwajgier, Paweł Łukaszewski ja Bernadetta Matuszczak. Kusiewicz esiintyi yhtenä solisteista Karol Szymanowskin Król Roger -oopperan esityksissä Charles Dutoit'n johtaman Montrealin sinfoniaorkesterin kanssa Pariisissa, Montrealissa, New Yorkin Carnegie Hallissa ja Tokiossa. Levytyksiä Kusiewicz on tehnyt esimerkiksi Naxokselle, Eratolle ja Polskie Nagrania Muzalle.
Lokakuussa 2004 Kusiewicz esiintyi Szczecinin filharmonikkojen kanssa sekä pianistina että laulajana tulkitsemalla Johann Sebastian Bachin kantaatin BWV 189 ja Henryk Góreckin pianokonserton. Pianistina Kusiewicz on usein myös säestänyt puolalaisia laulajia, kuten Urszula Mitręgaa, Jadwiga Rappéa ja Jerzy Mechlińskia. Hän on johtanut Gdańskin musiikkiakatemian vokaalimusiikin laitosta. Hän on opettanut ja luennoinut myös useissa muissa paikoissa sekä johtanut barokkimusiikin tulkintakursseja. Vuonna 2008 Kusiewicz sai Pro Ecclesia et Pontifice -mitalin.
Plone

Plone on ilmainen, avoimen lähdekoodin sisällönhallintajärjestelmä. Se perustuu Zope-sovelluspalvelimeen ja sen päälle rakennettuihin, digitaalisten sisältöjen hallintaa tukeviin ym. ohjelmistokomponentteihin. Plone on rakennettu Python-ohjelmointikielellä. Plonen ensimmäinen versio on julkaistu 2001. Uusin, versio 6.0 on julkaistu 2022.
Aiheesta muualla

Plone
https://github.com/plone/
Piotr Jaroszewicz

| Piotr Jaroszewicz |
| --- | --- |
 Piotr Jaroszewicz valtiovierailulla Bredassa 1977.
Puolan pääministeri
 23. joulukuuta 1970 – 18. helmikuuta 1980  
Edeltäjä:  Józef Cyrankiewicz
Seuraaja:  Edward Babiuch
Henkilötiedot
Syntynyt: 8. syyskuuta 1909 Njasviž, Minskin kuvernementti, Venäjän keisarikunta
Kuollut: 1. syyskuuta 1992 (82 vuotta) Varsova, Puola
Puoliso:  Alicja Solska
Tiedot
Puolue:  PPR  PZPR
 Nimikirjoitus
Kenraali Piotr Jaroszewicz (8. syyskuuta 1909 – 1. syyskuuta 1992) oli Puolan kansantasavallan pääministeri vuodesta 1970 vuoteen 1980. Hän pyrki toteuttamaan puoluejohtaja Edward Gierekin kunnianhimoisia suunnitelmia Puolan saattamiseksi nopean talouskasvun tielle. Lännestä lainattuun rahaan ja Neuvostoliittoa lähentyvään  politiikkaan pohjautuva suunnitelma sai maan kriisiin ja loi perustan Solidaarisuus-liikkeen synnylle ja vuoden 1976 levottomuuksille.
Jaroszewicz ja hänen vaimonsa murhattiin raa'asti kotonaan syyskuun alussa 1992. Murhan syitä on spekuloitu laajasti.
Placide Colliard

Placide Colliard (2. helmikuuta 1876 Attalens – 10. helmikuuta 1920) oli sveitsiläinen roomalaiskatolinen piispa. Hänet vihittiin papiksi Lausanne et Genèven hiippakuntaan 21. heinäkuuta 1901 ja nimitettiin sen johtoon 6. joulukuuta 1915. Piispaksi vihkiminen seurasi 9. tammikuuta 1916. Pääkonsekraattorina toimi Gaetano De Lai, jota avustivat Alfredo Peri-Morosini ja Georg Schmid von Grüneck.
Colliard kuoli 44-vuotiaana virassa, ja hänen seuraajakseen nimitettiin Marius Besson.
Placidus Nkalanga

Placidus Gervasius Nkalanga (19. kesäkuuta 1919 Ruti – 18. joulukuuta 2015) oli tansanialainen roomalaiskatolinen piispa. Hän kuului benediktiineihin. Hänet vihittiin papiksi 15. heinäkuuta 1950 ja nimitettiin Bukoban hiippakunnan vihkipiispaksi sekä Balburan titulaaripiispaksi 18. huhtikuuta 1961. Piispaksi vihkiminen seurasi 21. toukokuuta. Pääkonsekraattorina toimi paavi Johannes XXIII, jota avustivat Fulton John Sheen ja Edoardo Mason.
Nkalanga osallistui Vatikaanin toiseen kirkolliskokoukseen. Hänet nimitettiin 6. maaliskuuta 1969 Bukoban piispaksi, jona hän toimi, kunnes erosi 26. marraskuuta 1973.
Hallelujah (Leonard Cohenin kappale)

| ”Hallelujah” Leonard Cohen |
| --- | --- | --- |

Singlen tiedot
 Albumilta: Various Positions
 Äänitetty : kesäkuu 1984
 Julkaistu: joulukuu 1984
 Tuottaja(t): John Lissauer
 Kesto: 04.36
 Levy-yhtiö: Columbia Records
Hallelujah on kanadalaisen laulaja-lauluntekijä Leonard Cohenin kirjoittama kappale, joka julkaistiin hänen Various Positions -nimisellä albumillaan. Vaikka kappale sai aluksi vain vähän suosiota, ovat siitä tehdyt lukuisat cover-versiot tehneet sen tunnetummaksi. Yksi tunnetuimmista cover-versioista on Jeff Buckleyn laulama versio.
”Hallelujah”-kappaleen alkuperäinen versio sisältää muutamia raamatullisia viittauksia, kuten Simsonin ja Tuomarien kirjan Delilahin tarinat. Sittemmin kappaleen sanoitukset ovat vaihdelleet. Esimerkiksi Cohen itse esitti kappaleen alkuperäisversion vuoden 1985 maailmankiertueellaan, sekä vuosina 1988 ja 1993, jolloin kappaleen sanoitusta oli kuitenkin muunneltu. Monet artistit – kuten Rufus Wainwright ja Allison Crowe – ovatkin yhdistelleet ”Hallelujah”-kappaleen eri versioiden sanoja.
Cover-versiot

”Hallelujah”-kappaleesta on tehty lukuisia cover-versioita, joista ensimmäisen teki John Cale vuonna 1991, minkä jälkeen kappaleen on esittänyt lähes 200 artistia eri kielillä. Kappale on kuultu myös elokuvien soundtrackeilla ja televisiosarjoissa, kuten O.C.:ssä.
Sen on suomeksi sanoittanut Heikki Harma eli Hector, joka esitti sen vuoden 1995 albumillaan Kultaiset lehdet.
Cover-versiot > John Cale

Ensimmäisen kerran Calen tekemä versio kappaleesta julkaistiin vuonna 1991 Leonard Cohenin tribuuttialbumilla I’m Your Fan. Myöhemmin se julkaistiin myös Calen livealbumilla Fragments of a Rainy Season. Calen tekemää versiota käytettiin myös Shrek-elokuvassa, tosin sitä ei julkaistu elokuvan soundtrackilla.
Cover-versiot > Jeff Buckley

| ”Hallelujah” Jeff Buckley |
| --- | --- | --- |

Singlen tiedot
 Albumilta: Grace
 Julkaistu: 23. elokuuta 1994
 Kesto: 06.53
 Levy-yhtiö: Columbia Records
Jeff Buckleyn muut singlet
| ”Forget Her” 2004 | ”Hallelujah” 2007 |   |
Musiikkinäyte
Jeff Buckleyn versio.
Äänitiedostojen kuunteluohjeet
Yhdysvaltalainen laulaja-lauluntekijä Jeff Buckley äänitti yhden ”Hallelujah”-kappaleen tunnetuimmista cover-versioista vuonna 1994 ja se julkaistiin hänen esikoisalbumillaan Grace. Vuonna 2004 Buckleyn versio oli Rolling Stonen The 500 Greatest Songs of All Time -listan sijalla 259. Samana vuonna Time kutsui kappaletta kauniisti lauletuksi.
Syyskuussa 2007 Q-lehden tekemässä äänestyksessä, johon osallistui viisikymmentä lauluntekijää, Buckleyn versio pääsi ”Top 10 Greatest Tracks” -listalle. John Legend sanoi Buckleyn version olevan niin lähellä täydellistä kuin vain mahdollista ja yksi kauneimmista kappaleista, jotka hän on koskaan kuullut. Heinäkuussa 2009 kappale oli australialaisen radiokanavan Triple J:n listan "Triple J Hottest 100 of All Time" sijalla kolme.
Buckleyn versio kappaleesta on soinut monissa elokuvissa ja televisiosarjoissa, kuten O.C., House, Criminal Minds – FBI-tutkijat ja Ruma Betty.
Cover-versiot > Rufus Wainwright

Kanadalainen muusikko Rufus Wainwright teki oman versionsa ”Hallelujah”-kappaleesta, mikä julkaistiin Shrek-elokuvan soundtrackilla vuonna 2001, vaikkakin elokuvassa käytetty versio oli John Calen laulama. Kyseistä soundtrackia myytiin Yhdysvalloissa tuplaplatinaan oikeuttava määrä, yli kaksi miljoonaa kappaletta.
Cover-versiot > k.d.lang

k.d. lang, kanadalainen pop- ja kantrilaulaja ja lauluntekijä, äänitti oman versionsa ”Hallelujah”-laulusta vuonna 2004. Se julkaistiin hänen Hymns of the 49th Parallel -albumillaan. k.d.lang on esittänyt kappaleen livenä monia kertoja, muun muassa Juno Awards -tilaisuudessa vuonna 2005, sekä vuonna 2006 Canadian songwriters Hall of Fame -tilaisuudessa.
Cover-versiot > Alexandra Burke

Alexandra Burke, Ison-Britannian X Factorin viidennen tuotantokauden voittaja, lauloi oman versionsa ”Hallelujah”-kappaleesta vuonna 2008. Singleä myytiin vuorokaudessa yli 105 000 kappaletta digitaalisessa myynnissä, mikä rikkoi aiemmin Leona Lewisin hallussa olleen ennätyksen. Ensimmäisen viikon aikana julkaisusta ”Hallelujah”-singleä myytiin 576 000 kappaletta, jolloin siitä tuli nopeiten myynyt naissooloartistin laulama single Isossa-Britanniassa.
Burken versio kappaleesta julkaistiin Now That's What I Call Music! 72 ja Now That's What I Call Christmas Tunes 2 -albumeilla, sekä Burken esikoisalbumilla Overcome.
| ”Hallelujah” Alexandra Burke |
| --- | --- | --- |

Singlen tiedot
 Albumilta: Overcome
 B-puoli: ”"Candyman"   "Without You"”
 Äänitetty : 2008
 Julkaistu: 17. joulukuuta 2008
 Formaatti: CD-single, digitaalinen
 Tuottaja(t): Quiz & Larossi
 Kesto: 03.39
 Levy-yhtiö: Syco Music
Alexandra Burken muut singlet
| ”Hero” 2008 | ”Hallelujah” 2008 | ”Bad Boys” 2009 |
Kunnianosoitukset ja saavutukset

vuonna 2005 ”Hallelujah” nimettiin kymmenenneksi hienoimmaksi kanadalaiseksi kappaleeksi Chart-lehden lukijoiden vuosittaisessa äänestyksessä.
kappaleen 25-vuotisjuhlapäivän kunniaksi BBC piti tunnin pituisen radiodokumentin The Fourth, The Fifth, The Minor Fall, missä keskusteltiin kappaleen historiasta ja sen lukuisista cover-versioista, joita myös soitettiin.
21. joulukuuta 2008 ”Hallelujah”-kappaleesta tuli ensimmäinen laulu 51 vuoteen, mikä hallitsi Ison-Britannian singlelistan sijoja yksi ja kaksi. X Factor -voittaja Alexandra Burken ja Jeff Buckleyn äänittämät versiot olivat viikon myydyimmät singlet.
helmikuussa 2009 Blender-lehdessä ”Hallelujah” valittiin sen kuukauden ”Hienoimmaksi kappaleeksi ikinä”.
tammikuussa 2022 Helsingin Sanomat laati 70 musiikkiammattilaisen avulla sadan parhaan laulun listan, jolla ”Hallelujah” ylsi sijalle 38.
Helge Ranin

| Helge Ranin |
| --- | --- |
 Helge Ranin (vas.) ja Tuire Orri vuonna 1948.
Henkilötiedot
Koko nimi:  Helge Vilhelm Ranin
Syntynyt: 18. helmikuuta 1897 Kuopio, Suomen suuriruhtinaskunta
Kuollut: 15. huhtikuuta 1952 (55 vuotta) Helsinki
Ammatti:  näyttelijä
Puoliso:  Saara Ranin (vih. 1926; k. 1952)
Lapset:  Matti Ranin
Sukulaiset:  Matti Olavi Ranin
Näyttelijä
Aktiivisena:  1922–1950
Merkittävät roolit:  Ruusu ja kulkuri   Katupeilin takana
Aiheesta muualla
IMDb 
Elonet
Svensk Filmdatabas
Helge Vilhelm Ranin (18. helmikuuta 1897 Kuopio – 15. huhtikuuta 1952 Helsinki) oli suomalainen näyttelijä. Teatteriuransa lisäksi hän esiintyi kaiken kaikkiaan parissa­kymmenessä elokuvassa.
Ura

Ranin aloitti näyttelijänä Viipurin Työväen Teatterissa, jossa oli näyttelijän vakanssilla vuosina 1922–1923. Hän toimi näyttelijänä Tampereen Työväen Teatterissa (1926–1928), Viipurin Kaupunginteatterissa (1944–1945) ja myös johtajana Suomen Työväen Teatterissa vuodesta 1948. Ranin näytteli ja ohjasi Suomen Kansallisteatterissa (1945–1948).
Hän esiintyi monissa elokuvissa, muun muassa Katupeilin takana, jossa oli vastanäyttelijänä hänen poikansa Matti Ranin, ja Ruusu ja kulkuri.
Yksityiselämä

Raninin vaimo oli vuosina 1926–1952 näyttelijä Saara Ranin (o.s. Muinonen), poika oli näyttelijä Matti Ranin ja pojanpoika on näyttelijä Matti Olavi Ranin.
Ranin on haudattu Hietaniemen hautausmaan uurnalehtoon Helsinkiin.
Filmografia

Ei auta itku markkinoilla (1927)
Tukkijoella (1928)
Neiti Nimismies (1929)
Meidän poikamme (1929)
Kajastus (1930)
Kahden tanssin välillä (1930)
Loviisa – Niskavuoren nuori emäntä (1946)
”Minä elän” (1946)
Viikon tyttö (1946)
Pimeänpirtin hävitys (1947)
Koskenkylän laulu (1947)
Ruusu ja kulkuri (1948)
Onnen-Pekka (1948)
Kalle Aaltosen morsian (1948)
Neljästoista vieras (1948)
Läpi usvan (1948)
Irmeli, seitsentoistavuotias (1948)
Laitakaupungin laulu (1948)
Katupeilin takana (1949)
Forsfararna (1949) ruotsin­kielinen versio elo­kuvasta Hornankoski
Hornankoski (1949)
Tapahtui kaukana (1950)
Pirkkalan kihlakunta

Pirkkalan kihlakunta (ruots. Pirkkala härad) on entinen Suomen kihlakunta, joka sijaitsi Hämeen läänissä. Vuonna 1940 kihlakuntaan kuuluivat seuraavat kunnat:
Aitolahti
Kangasala
Lempäälä
Messukylä
Nokian kauppala
Pirkkala
Pälkäne
Sahalahti
Tottijärvi
Vesilahti
Viiala
Ylöjärvi
Kihlakunnan ulkopuolella oli Tampereen kaupunki.
Kihlakunnan maapinta-ala oli 2 054,63 km² (1.1.1938), ja sen väkiluku oli 50 525 henkeä (31.12.1939).
Pisamarintaluura

| Pisamarintaluura |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Palloluurat Hylopezus
Laji::  ochroleucus
Kaksiosainen nimi
 Hylopezus ochroleucus  (Wied, 1831) 
Katso myös
   Pisamarintaluura Wikispeciesissä   Pisamarintaluura Commonsissa 
Infobox OKNimi-testi OKIUCN-testi OK: 
Pisamarintaluura (Hylopezus ochroleucus) on luurien heimoon kuuluva varpuslintu.
Levinneisyys

Pisamarintaluuraa tavataan Brasilian koillisosissa. Laji on harvinainen ja vähenemässä elinympäristöjen tuhoutumisen vuoksi. Se on luokiteltu elinvoimaiseksi.
Pisamo

| Pisamo |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Pohjanmaa
Kunnat:  Kuusamo
Koordinaatit:  65°42′02″N, 28°50′16″E
Vesistöalue ja valuma-alueen tietoja
Päävesistöalue:  Iijoen vesistö (61)
Järveen tulevat joet:  Pisamonjoki
Laskujoki:  Jämsänkoski
Järvinumero:  61.682.1.001
Mittaustietoja
Pinnankorkeus:  248,8 m 
Rantaviiva:  10,85 km 
Pinta-ala:  1,84 km² 
Tilavuus:  0,00209 km³ 
Keskisyvyys:  1,15 m 
Suurin syvyys:  2,78 m 
 fiPisamo 
Pisamo on matala ja suurelta osin suorantainen ylänköjärvi Kuusamossa Pohjois-Pohjanmaan koillisosassa. Sen pinta-ala on 1,8 neliökilometriä. Etäisyys Oulusta on 174 kilometriä itäkoilliseen.
Maantiede

Pisamon pituus kaakosta luoteeseen on 2,75 kilometriä. Järven keskiosa on kaakkoista ja luoteista osaa leveämpi. Pisamon lahdista vain länsiosan Leväperällä on karttanimi. Nimettyjä niemiä ovat etelärannan Niskaniemi ja Saariniemi sekä luoteisrannan Auskarinniemi ja Pisamonniemi. Noin 17 hehtaaria Pisamosta on vähintään kaksi metriä syvä. Erityisen matalaa on järven itäosassa. Syvin kohta, kolme metriä, sijaitsee järven länsiosassa.
Pisamon ainoa saari on noin kaksi aaria laaja nimetön saari Saariniemen pohjoispuolella. Järvi rajautuu luoteessa Leväperänsuohon ja kaakossa Pisamonsuohon. Myös muut rannat ovat suurelta osin suomaata, joka ei kohoa montaakaan metriä järven pintaa korkeammalle.
Pisamon luoteisrantaan laskee Pisamonjoki pohjoisesta. Pisamo laskee sen etelärannalta alkavaa Jämsänkoskea etelään Korpuajärveen, jonka korkeustaso on 3,7 metriä Pisamoa alempi. Pisamon ja Korpuajärven välinen kannas on lasku-uoman kohdalla noin 400 metriä leveä.
Pisamon vesitilavuus on 2 089 000 kuutiometriä.
Pisamo (61.682.1.001) kuuluu Pisamon valuma-alueeseen (61.682), joka on kolmannen jakovaiheen vesistö Iijoen vesistössä (61). Toinen jakovaihe on Korpuanjoen valuma-alue (61.68) ja ensimmäinen jakovaihe on Kostonjoen valuma-alue (61.6). Pisamon valuma-alueella on 23 vähintään hehtaarin laajuista vakavettä, joista Pisamo on laajin. Toiseksi laajin on Pisamon pohjoispuolella Käsmän kylässä sijaitseva Korpuajärvi ja kolmanneksi laajin on Poikkijärvi.
Pudasjärvellä sijaitsee pieni Pisamojärvi-niminen vakavesi.
Hallelujah (albumi)

| Hallelujah Canned Heat |
| --- | --- | --- |

Studioalbumin tiedot
 Äänitetty : tammi–toukokuu 1969 I. D. Sound Recorders, Hollywood, Kalifornia
 Julkaistu: 8. heinäkuuta 1969
 Tuottaja(t): Skip Taylor
 Tyylilaji: blues rock
 Kesto: 38.04
 Levy-yhtiö: Liberty Records
Canned Heatin muut julkaisut
| Living the Blues 1968 | Hallelujah 1969 | Future Blues 1970 |
Hallelujah on blues rock -yhtye Canned Heatin neljäs levy vuodelta 1969.
Kappaleet > A-puoli

Same All Over – 2.51 (säv. Canned Heat)
Change My Ways – 2.47 (säv. Alan Wilson)
Canned Heat – 4.22 (säv. Robert Hite, Jr. – actually by Tommy Johnson)
Sic 'em Pigs – 2.41 (säv. Hite, Jr.,  Booker T. White)
I'm Her Man – 2.55 (säv. A. Leigh – actually by Hite)
Time Was – 3.21 (säv. Wilson)
Kappaleet > B-puoli

Do Not Enter – 2.34 (säv.  Wilson)
Big Fat (The Fat Man) – 1.57 (säv. Dave Bartholomew, Fats Domino, adapted by Robert Hite, Jr.)
Huautla – 3.33 (säv. V. Wolf – actually by Fito de la Parra)
Get Off My Back – 5.10 (säv.  Wilson)
Down in the Gutter, But Free – 5.37 (säv. Canned Heat)
Kappaleet > 2001 CD bonus raidat

Time Was (single versio) – 2.34 (säv. Wilson)
Low Down – 2.30 (säv. Canned Heat)
Poor Moon – 2.43 (säv. Wilson)
Sic 'em Pigs (single versio) – 1.54 (säv. Hite, White)
Muusikot

Bob Hite – laulu, huuliharppu (raita 8)
Alan Wilson – slide guitar, laulu, huuliharppu, vihellys (raita 2)
Henry Vestine – soolokitara, julkisen palvelun ilmoitus (raita 4), basso (raita 11)
Larry Taylor – basso, kitara (raita 11)
Fito de la Parra – rummut
Muusikot > Sessiomuusikot

Ernest Lane – piano (raita 1)
Mark Naftalin – urut, piano (raidat 5 ja 11)
Javier Batiz – taustalaulu (raita 1)
Skip Diamond – taustalaulu (raidat 1 ja 11)
Elliot Ingber – taustalaulu (raidat 1 ja 11)
Mike Pacheco – bongot, conga (raita 9)
Arviot

Allmusic:
Aiheesta muualla

Hallelujah discogs.com -sivustolla
Polatskin ruhtinaskunta

| Polatskin ruhtinaskunta > 987–1397 |
| --- | --- |
   Polatskin ruhtinaskunta oranssinkeltaisella Kiovan Rusin länsiosassa. 
Valtiomuoto:  ruhtinaskunta
Pääkaupunki:  Polatsk
Edeltäjä:  slaaviheimojen alueet
Seuraaja:  Liettuan suuriruhtinaskunta
Polatskin ruhtinaskunta (valkoven. По́лацкае кня́ства) oli keskiaikainen valtio nykyisen Valko-Venäjän alueella, Pihkovasta kaakkoon.
Venäläisen Nestorin kronikan mukaan varjagi Ragnvald Olafsson perusti valtion 900-luvun puolivälissä. Se oli Kiovan Rusin vaikutuspiirissä, ja vuonna 1071 siitä tuli Kiovan vasallivaltio.
1200-luvun puolivälissä Polotsk siirtyi vasalliksi nopeasti voimistuvaan Liettuan suuriruhtinaskuntaan. Vuodesta 1397 alkaen se oli enää Polotskin voivodikunta, Liettuan hallinnollinen osa. Muun Liettuan suuriruhtinaskunnan tavoin se liitettiin myöhemmin Puolaan.
Pisamatavi

| Pisamatavi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Callonetta
Laji::  leucophrys
Kaksiosainen nimi
 Callonetta leucophrys  (Vieillot, 1816) 
Katso myös
   Pisamatavi Wikispeciesissä   Pisamatavi Commonsissa 
Infobox OKNimi-testi OKIUCN-testi OK: 
Callonetta leucophrys
Pisamatavi (Callonetta leucophrys) on eteläamerikkalainen sorsalintu.
Levinneisyys

Pisamatavia tavataan Argentiinassa, Boliviassa, Brasiliassa, Paraguayssa ja Uruguayssa. Lajin kannankehitys on vakaa, ja se on luokiteltu elinvoimaiseksi.
Here I Stand

| Here I Stand Usher |
| --- | --- | --- |

Studioalbumin tiedot
 Äänitetty : 2007–2008
 Julkaistu: 23. toukokuuta 2008 (katso julkaisuhistoria)
 Tuottaja(t): Usher, Mark Pitts, Polow da Don, Tricky Stewart, will.i.am, Jermaine Dupri, Dre & Vidal, Bryan-Michael Cox, Stargate, Danja, James "JLack" Lackey, The-Dream, Jazze Pha, L.O.S., Manuel Seal, Soundz, J. R. Rotem, LRoc, WyldCard, Craig Love, Ne-Yo, Kuk Harrell, Johnta Austin
 Tyylilaji: R&B
 Kesto: 74.09
 Levy-yhtiö: LaFace, Artista
Usherin muut julkaisut
| Confessions 2004 | Here I Stand 2008 | Raymond v. Raymond 2009 |
Singlet albumilta Here I Stand
 ”Love in This Club” Julkaistu: 22. helmikuuta 2008  ”Love in This Club Part II” Julkaistu: 28. huhtikuuta 2008  ”Moving Mountains” Julkaistu: 23. toukokuuta 2008  ”Trading Places” Julkaistu: 17. lokakuuta 2008
Here I Stand on R&B-laulaja Usherin viides studioalbumi, joka julkaistiin Yhdysvalloissa 23. toukokuuta 2008.
Taustatietoa

Albumin piti aluksi ilmestyä lokakuussa 2007, mutta se siirrettiin lopulta toukokuulle 2008. Albumin ilmestyttyä se sijoittui Yhdysvaltain Billboard 200 -listan ykköspaikalle ja piti sitä hallussan viikkoja. Ensimmäisellä viikolla albumia myytiin Yhdysvalloissa 443 000 kappaletta ja tähän päivään astimilloin? myynti on noussut 1,5 miljoonaan.[lähde? ] Maailmanlaajuisesti albumia on myyty 5 miljoonaa kappaletta.[lähde? ]
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 1. | Intro | James "JLack" Lackey | 1.28 |  |  |  |  |  |  |
| 2. | Love in This Club (mukana Young Jeezy)  | Polow Da Don | 4.19 |  |  |  |  |  |  |
| 3. | This Ain't Sex | Tricky Stewart & Jazze Pha, The-Dream * | 4.24 |  |  |  |  |  |  |
| 4. | Trading Places | Los Da Mystro, The-Dream & Gregory Batson * | 4.28 |  |  |  |  |  |  |
| 5. | Moving Mountains | Tricky Stewart, The-Dream * | 4.58 |  |  |  |  |  |  |
| 6. | What's Your Name (mukana will.i.am)  | will.i.am | 3.58 |  |  |  |  |  |  |
| 7. | Prayer for You (Interlude)  |  | 1.43 |  |  |  |  |  |  |
| 8. | Something Special | Jermaine Dupri, Manuel Seal & LRoc * | 3.58 |  |  |  |  |  |  |
| 9. | Love You Gently | Dre & Vidal | 3.39 |  |  |  |  |  |  |
| 10. | Best Thing (mukana Jay-Z)  | Jermaine Dupri, Manuel Seal | 3.54 |  |  |  |  |  |  |
| 11. | Before I Met You | Bryan-Michael Cox | 4.56 |  |  |  |  |  |  |
| 12. | His Mistakes | StarGate, Ne-Yo | 4.59 |  |  |  |  |  |  |
| 13. | Appetite | Danja | 3.58 |  |  |  |  |  |  |
| 14. | What's a Man to Do | StarGate | 4.09 |  |  |  |  |  |  |
| 15. | Lifetime | James "JLack" Lackey | 4.36 |  |  |  |  |  |  |
| 16. | Love in This Club Part II (mukana Beyoncé & Lil Wayne)  | Soundz | 5.09 |  |  |  |  |  |  |
| 17. | Here I Stand | Dre & Vidal | 4.10 |  |  |  |  |  |  |
| 18. | Will Work for Love | J. R. Rotem | 3.19 |  |  |  |  |  |  |
| iTunes Deluxe edition |
| --- | --- | --- | --- | --- | --- | --- | --- | --- | --- |
| Nro | Nimi | Tuottaja(t) | Kesto |  |  |  |  |  |  |
| 19. | Revolver | Alexander "Prettyboifresh" Parhm Jr. | 3.16 |  |  |  |  |  |  |
| 20. | Love in This Club (Remix) (mukana T.I. & Young Jeezy)  | Polow Da Don | 4.24 |  |  |  |  |  |  |
| 21. | Chivalry (pre-order only) (mukana Jermaine Dupri)  | Jermaine Dupri | 4.06 |  |  |  |  |  |  |
Julkaisuhistoria

| Maa | Päiväys |
| --- | --- |
 Saksa: 23. toukokuuta 2008
 Britannia: 26. toukokuuta 2008
 Yhdysvallat: 27. toukokuuta 2008
 Japani: 28. toukokuuta 2008
Pohjantie (Espoo)

| Pohjantie> Nordvägen |
| --- | --- |

Pituus:  1 km
Alkupiste:  Merituulentie
Päätepiste:  Kalevalantie (1 km)
Päällyste:  asfaltti
Pohjantie (ruots. Nordvägen) on etelä–pohjoissuuntainen liikenneväylä kaakkoisessa Espoossa. Se sijaitsee kokonaisuudessaan Tapiolan kaupunginosassa. Pohjantie alkaa Merituulentien risteyksestä, tien pituus on noin kilometri, ja se päättyy Kalevalantien risteykseen. Tapiolan keskus metroasemineen sijaitsee välittömästi Pohjantien kaakkoispuolella. Merituulentien risteyksestä etelään Pohjantien linja jatkuu Etelätuulentienä, ja edelleen Etelätuulensiltana, joka päättyy Westendin pientaloalueen katuverkkoon. Pohjantieltä on yhteys Länsiväylälle Etelätuulensillan kautta.
Pohjantien länsipuolella sijaitsee muun muassa WeeGee-talo, itäpuolella sijaitsee muun muassa Tapiolan keskukseen kuuluva Heikintori ja Tapiolan ortodoksinen kirkko.